
 16.2.2016
 BG
 Официален вестник на Европейския съюз
 L 39/5
 РЕГЛАМЕНТ ЗА ИЗПЪЛНЕНИЕ (ЕС) 2016/200 НА КОМИСИЯТА
 от 15 февруари 2016 година
 за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на изискванията към институциите във връзка с оповестяването на отношението на ливъридж
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (1), и по-специално член 451, параграф 2, трета алинея от него;
 като има предвид, че:
 (1)
 С единните образци за оповестяване се цели да се спомогне за повишаване на прозрачността и съпоставимостта на данните относно отношението на ливъридж. Следователно правилата, съгласно които институциите, обект на надзор съгласно Директива 2013/36/ЕС на Европейския парламент и на Съвета (2), оповестяват отношението на ливъридж, следва да бъдат в съответствие с международните стандарти, отразени в преработената рамка относно отношението на ливъридж по Базел III, и с изискванията за оповестяване на Базелския комитет по банков надзор (BCBS), приспособени към нормативната уредба на Съюза и нейните особености, както е предвидено в Регламент (ЕС) No 575/2013.
 (2)
 Поради същата грижа за подобряване на прозрачността и съпоставимостта на данните за отношението на ливъридж е целесъобразно в един от образците за оповестяване на отношението на ливъридж да се представи разбивка на мярката за общата експозиция с оглед на отношението на ливъридж, която да бъде достатъчно подробна, за да се определят основните компоненти на отношението на ливъридж, както и балансовата експозиция, която обикновено формира най-голямата част от мярката за общата експозиция.
 (3)
 В член 429, параграф 2 от Регламент (ЕС) No 575/2013, изменен с Регламент (ЕС) 2015/62 (3), вече не се изисква изчисляването на отношението на ливъридж като средноаритметична стойност на месечните отношения на ливъридж за дадено тримесечие, а единствено да се изчисли към края на тримесечието. В резултат на това вече не следва да е необходимо компетентните органи да предоставят разрешение за изчисляване на отношението на ливъридж към края на тримесечието, както е посочено в член 499, параграф 3 от Регламент (ЕС) No 575/2013. Поради това в единните образци за оповестяване на отношението на ливъридж вече не е необходимо да се включват указания за начина, по който институцията да прилага член 499, параграф 3.
 (4)
 Когато, в съответствие с член 13, параграф 1, втора алинея от Регламент (ЕС) No 575/2013, институциите са длъжни да оповестяват информация за отношението на ливъридж на подконсолидирано равнище, правилата относно оповестяването на отношението на ливъридж не следва да изискват тези институции да попълват и публикуват образец „LRSpl“ на подконсолидирано равнище, за да може административната тежест да остане пропорционална на целта на разпоредбите относно оповестяването на отношението на ливъридж. Този образец за оповестяване трябва да бъде попълнен и публикуван на консолидирано равнище; публикуването му на подконсолидирано равнище не би представлявало значителна добавена стойност, като се има предвид, че допълнителната